32001R2589
L 345/18
JURNALUL OFÍCIAL AL UNIUNII EUROPENE
REGULAMENTUL (CE) NR. 2589/2001 AL COMISIEI
din 27 decembrie 2001
de modificare a Regulamentului (CEE) nr. 94/92 de stabilire a normelor de aplicare a regimurilor pentru importurile din țările terțe prevăzute de Regulamentul (CEE) nr. 2092/91 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2092/91 al Consiliului din 24 iunie 1991 privind metoda de producție agricolă ecologică și indicarea acesteia pe produsele agricole și alimentare (1), astfel cum a fost modificat ultima dată prin Regulamentul (CE) nr. 2491/2001 al Comisiei (2), în special articolul 11 alineatul (1),
întrucât:
(1)
Lista țărilor terțe de unde trebuie să provină anumite produse agricole pentru a fi comercializate în Comunitate, prevăzute la articolul 11 alineatul (1) din Regulamentul (CEE) nr. 2092/91, este prevăzută de anexa la Regulamentul (CEE) nr. 94/92 al Comisiei (3), astfel cum a fost modificat ultima dată prin Regulamentul (CE) nr. 349/2001 (4). Lista respectivă a fost elaborată în conformitate cu articolul 11 alineatul (2) din Regulamentul (CEE) nr. 2092/91.
(2)
Republica Cehă a înaintat Comisiei o cerere de extindere a categoriilor de produse incluse în lista prevăzută la articolul 11 alineatul (1) din Regulamentul (CEE) nr. 2092/91, în scopul includerii animalelor și produselor animaliere. Aceasta a prezentat informațiile solicitate în temeiul articolului 2 alineatul (2) din Regulamentul (CEE) nr. 94/92.
(3)
Analizarea acestor informații și discuțiile ulterioare cu autoritățile din Republica Cehă au condus la concluzia că în această țară reglementările privind producția animală și controlul animalelor și a produselor animaliere sunt echivalente cu cele stabilite de Regulamentul (CEE) nr. 2092/91.
(4)
Cu toate acestea, rezultatul analizei a indicat, de asemenea, că reglementările cehe privind produsele care poartă sau sunt destinate să poarte indicații referitoare la conversie nu sunt echivalente cu cele din Regulamentul (CEE) nr. 2092/91, în ceea ce privește produsele care conțin mai multe ingrediente de origine agricolă. În consecință, aceste produse nu sunt reglementate de prezentul regulament.
(5)
Măsurile prevăzute de prezentul regulament sunt conforme cu avizul comitetului menționat la articolul 14 din Regulamentul (CEE) nr. 2092/91,
ADOPTĂ PREZENTUL REGULAMENT:
Articolul 1
Se înlocuiește partea din anexa la Regulamentul (CEE) nr. 94/92 privind Republica Cehă cu textul din anexa la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 decembrie 2001.